[bookmark: bookmark5]Anexa nr. 3 la Proiectul de HCL nr.116/12078/29.07.2024
ROMÂNIA                                                                                        
JUDEȚUL HUNEDOARA
MUNICIPIUL BRAD                                                                                             
CONSILIUL LOCAL BRAD




CAIET DE SARCINI

Pentru prestarea Serviciului Public de Alimentare Centralizată cu Energie
Termică (SACET) în Municipiul Brad

CAP. I
Obiectul caietului de sarcini
[bookmark: bookmark6]
ART. 1
Prezentul caiet de sarcini stabilește condițiile de desfășurare a activităților specifice serviciului de alimentare cu energie termica în sistem centralizat, stabilind nivelurile de calitate și condițiile tehnice necesare funcționarii acestui serviciu în condiții de eficienta și siguranță.
[bookmark: bookmark7]ART. 2
Prezentul caiet de sarcini a fost elaborat spre a servi drept documentație tehnică și de referință în vederea stabilirii condițiilor specifice de desfășurare a serviciului de alimentare cu energie termica în sistem centralizat, indiferent de tipul de gestiune.
[bookmark: bookmark8]ART. 3
În caietul de sarcini care face parte integrantă din documentația necesară desfășurării activității se trece activitatea specifica de producere, transport, distribuție sau furnizare a energiei termice și constituie ansamblul cerințelor tehnice de baza.
[bookmark: bookmark9]ART. 4
(1) Prezentul caiet de sarcini conține specificațiile tehnice care definesc caracteristicile referitoare la nivelul calitativ, tehnic și de performanta, siguranță în exploatare, precum și sisteme de asigurare a calității, terminologie, simboluri, condițiile pentru certificarea conformității cu standarde relevante sau altele asemenea.
(2) Specificațiile tehnice se referă, de asemenea, la prescripții de proiectare și de calcul, la verificarea, inspecția și condițiile de recepție a lucrărilor, precum și la tehnici, procedee și metode de exploatare, reparare și întreținere, precum și la alte condiții cu caracter tehnic, în funcție de actele normative și reglementările, în legătură cu desfășurarea serviciului.
(3) Caietul de sarcini precizează reglementările obligatorii referitoare la protecția muncii, la prevenirea și stingerea incendiilor și la protecția mediului, care trebuie respectate pe parcursul îndeplinirii serviciului respectiv și care sunt în vigoare.
[bookmark: bookmark10]ART. 5
Terminologia utilizata este cea din regulamentul serviciului public de alimentare cu energie termica în sistem centralizat.


[bookmark: bookmark11]CAP. II
Cerințe organizatorice minimale

[bookmark: bookmark12]ART. 6
Operatorii de servicii de alimentare cu energie termica în sistem centralizat vor asigura:
a) respectarea legislației, normelor, prescripțiilor și regulamentelor privind igiena muncii, protecția muncii, gospodărirea apelor, protecția mediului, urmărirea comportării în timp a construcțiilor, prevenirea și combaterea incendiilor;
b) exploatarea, întreținerea și reparația instalațiilor cu personal autorizat, în funcție de complexitatea instalației și specificul locului de munca;
c) personal de intervenție operativă;
d) conducerea operativă prin dispecer;
e) înregistrarea datelor de exploatare și evidenta lor;
f) analiza zilnica a modului în care se respecta parametrii, încărcările agregatelor din punct de vedere termic și electric, realizarea normelor de consum, stabilirea operativă a măsurilor ce se impun pentru eliminarea abaterilor fata de cele de proiect sau din actele normative în vigoare, încadrarea în norme și evitarea oricărei forme de risipa;
g) elaborarea programelor de măsuri pentru încadrarea în normele de consum de combustibil și energie electrica și pentru raționalizarea acestor consumuri;
h) realizarea condițiilor pentru prelucrarea automată a datelor referitoare la funcționarea economică a centralelor termice;
i) statistica incidentelor, avariilor și analiza acestora;
j) lichidarea avariilor în maximum 72 de ore de la producerea evenimentului;
k) cel puțin puterea termica minima tehnologică pentru încălzire, la utilizatorii de tip urban , cu excepția celor prevăzute la art. 31 lit. i), în cazul neachitării facturilor de către aceștia și după un preaviz dat în condițiile legii;
l) evidenta orelor de funcționare a utilajelor;
m) elaborarea planurilor anuale de revizii și reparații executate cu forte proprii și cu terți și aprobarea acestora de către administrația publica locală;
n)  executarea în bune condiții și la termenele prevăzute a lucrărilor de reparații care vizează funcționarea economică și siguranță în exploatare;
o) elaborarea planurilor anuale de investiții pe categorii de surse de finanțare și aprobarea acestora de către administrația publica locală;
p) corelarea perioadelor și termenelor de execuție a investițiilor și reparațiilor cu planurile de investiții și reparații ale tuturor furnizorilor de utilități, inclusiv cu programele de reabilitare și dezvoltare urbanistica ale administrației publice locale;
q) inițierea și avizarea lucrărilor de modernizări și de introducere a tehnicii noi pentru îmbunătățirea performantelor tehnico-economice ale agregatelor;
r)  alte condiții specifice stabilite de autoritatea administrației publice locale.

[bookmark: bookmark13]ART. 7
Efectuarea serviciului se va realiza conform graficelor prezentate în anexa nr.5.
 ART. 8                                                                                                                                                                        
Obligațiile și răspunderile personalului operativ al operatorului sunt cuprinse în regulamentul de serviciu, (regulamentul de serviciu se întocmește pe baza Regulamentului-cadru al serviciului de alimentare cu energie termica). 
ART. 9
În caietele de sarcini se vor preciza condițiile de realizare a reparațiilor (curente și capitale), a investițiilor, precum și a altor cheltuieli pe care le va face operatorul, specificându-se modul de aprobare și decontare a acestora în cadrul relațiilor contractuale dintre autoritatea publica locală și operator.

[bookmark: bookmark14]CAP. III
Serviciul de alimentare cu energie termica în sistem centralizat                        
SECŢIUNEA 1
Producerea energiei termice 

ART. 10
Operatorul are permisiunea de exploatare comercială, în condițiile legii, a următoarelor unități de producere a energiei termice cuprinse în anexa nr. 1, anexă la prezentul caiet de sarcini.
 ART. 11
Caracteristicile agregatelor de producere a energiei termice sunt cele din anexa nr. 2- tabel 2, anexă la prezentul caiet de sarcini.  
  ART. 12
Caracteristicile schimbătoarelor de căldura din punctele termice a energiei termice în sunt cele din anexa nr. 3 – tabel 3, anexă la prezentul caiet de sarcini. 
ART. 13
Reglementările obligatorii referitoare la sănătatea și securitatea în muncă, la prevenirea și stingerea incendiilor și la protecția mediului sunt prezentate în anexa nr.18, anexă la prezentul caiet de sarcini.
[bookmark: bookmark15]ART. 14
Curba clasata anuala estimată a cererii de energie termica este conform anexei nr.6, anexă la prezentul caiet de sarcini.
[bookmark: bookmark16]ART. 15
În vederea determinării costurilor de exploatare și a personalului necesar, în caietul de sarcini se vor trece și dezvolta ca articole distincte, defalcat pe centrala de producere a energiei termice:
a) descrierea instalațiilor, starea fizica și gradul de automatizare a acestora sunt prezentate în anexa nr.7;
b) lista aparatelor de măsura pentru determinarea consumurilor de energie electrica și termica din unitatea de producere a energiei termice este prezentată în anexa nr. 7, anexă la prezentul caiet de sarcini;
c) lista aparatelor de măsura pentru recepționarea combustibililor intrați în centrala și determinarea consumurilor de combustibili este prezentată în anexa nr. 7, anexă la prezentul caiet de sarcini;
d)  diagrama de reglaj în funcție de temperatura exterioară și viteza vântului este prezentată în anexei nr.8, anexă la prezentul caiet de sarcini;
e) planul de amplasare a instalațiilor în incinta centralei sunt prezente în anexa nr.24, anexă la prezentul caiet de sarcini;
ART. 16
Principalele caracteristici ale agregatelor auxiliare (pompe, ventilatoare de aer și gaze de ardere, preîncălzitoare de apa, preîncălzitoare de combustibil, compresoare etc.) sunt:
a) puterile agregatelor și, după caz, ale motoarelor aferente, conform anexei nr. 4 - tabelului nr.14, anexă la prezentul caiet de sarcini;
ART. 17
Prestarea activității de producere a energiei termice se va executa astfel încât sa se realizeze:
a) asigurarea continua a parametrilor de livrare a agentului termic în conformitate cu diagrama de reglaj;
b) supravegherea continua și verificarea funcționarii instalațiilor;
c) corectarea și adaptarea regimului de exploatare la cerințele utilizatorului;
d) controlul calității agentului termic;
e) întocmirea sau reactualizarea, după caz, a documentației tehnice necesare realizării unei exploatări economice și în condiții de siguranță;
f) respectarea instrucțiunilor furnizorilor de echipamente;
g) respectarea instrucțiunilor/procedurilor interne;
h) actualizarea documentației;
i) respectarea regulamentului de serviciu aprobat în condițiile legii;
j)  încărcarea optima a unităților de producere a energiei termice pentru livrarea cantităților de energie termica stabilite prin contractele încheiate;
k) contractarea necesarului de combustibil pentru producerea energiei termice pe o perioada de minimum 3 luni de funcționare pentru producția contractată;
l) desfășurarea activităților pe baza principiilor de eficienta economică, având ca obiectiv reducerea costurilor de producere a energiei termice;
m) menținerea capacităților de producție și exploatarea eficienta a unităților de producere a energiei termice, prin urmărirea sistematica a comportării echipamentelor energetice și a construcțiilor, întreținerea acestora, planificarea reparațiilor capitale, realizarea operativă și cu costuri minime a reviziilor/reparațiilor curente;
n) reabilitarea și retehnologizarea unităților de producere a energiei termice, în vederea creșterii eficientei în exploatarea acestora, încadrării în normele naționale privind emisiile poluante și asigurării cantității și calității energiei termice;
o) executarea numai pe baza de licitație, în condițiile stabilite de legislația aplicabilă în domeniu, a acelor reparații/revizii/extinderi/modificări, ale instalațiilor/echipamentelor care se executa cu terți;
p) îndeplinirea indicatorilor de calitate a energiei termice specificați în normativele în vigoare;
q) măsurarea energiei termice produse/livrate, precum și exploatarea, întreținerea, repararea și verificarea contoarelor de energie termica în conformitate cu cerințele normelor și reglementările metrologice în vigoare;
r) asigurarea, pe toată durata de executare a serviciului, de personal calificat și în număr suficient pentru îndeplinirea activităților ce fac obiectul serviciului de producere a energiei termice, inclusiv a personalului de specialitate autorizat ISCIR;
s) reglarea furnizării energiei termice în funcție de graficul de sarcina convenit, de comun acord cu utilizatorii.


SECŢIUNEA a 2-a
Transportul energiei termice

[bookmark: bookmark17]ART. 18
Operatorul are permisiunea de exploatare comercială, în condițiile legii, respectiv de asigurare a activității de transport de energie termica prin rețelele prevăzute în anexa nr. 1- tabel 4, anexă la prezentul caiet de sarcini.
[bookmark: bookmark18]ART. 19
Principalele date aferente agenților termici transportați sunt cele din anexa nr. 2- tabel 5, anexă la prezentul caiet de sarcini.
[bookmark: bookmark19]ART. 20
Lista utilizatorilor cu indicarea caracteristicilor consumului de energie termica și de agent termic pentru fiecare utilizator este prezentată în anexa nr.9, anexă la prezentul caiet de sarcini.
[bookmark: bookmark20]ART. 21
În vederea determinării costurilor de exploatare și a personalului necesar, în caietul de sarcini se vor trece și dezvolta, ca articole distincte, după caz:
a) consumul propriu tehnologic de energie electrica și termica, de proiect, pentru transportul energiei termice este:
   -limita minimă   33 kwh/Gcal
   -limita maximă  70 kwh/Gcal                                                                                                                                                 
b) schema rețelei de transport este prezentată în anexa nr.10, anexă la prezentul caiet de sarcini;
[bookmark: bookmark21]ART. 22
Prestarea activității de transport a energiei termice se va executa astfel încât sa se realizeze:
a) verificarea și supravegherea continua a funcționarii instalațiilor;
b) corectarea și adaptarea regimului de exploatare la cerințele utilizatorului;
c) controlul calității agentului termic;
d) întreținerea rețelelor termice;
e) determinarea pierderilor de agent termic;
f) menținerea în stare uscata a căminelor și canalelor termice prin eliminarea infiltrațiilor și a pierderilor de agent termic;
g) măsurile necesare pentru prevenirea coroziunii interioare și exterioare a conductelor din rețeaua de transport;
h) întocmirea sau reactualizarea, după caz, a documentației tehnice necesare realizării unei exploatări economice și în condiții de siguranță;
i) respectarea instrucțiunilor furnizorilor de echipamente;
j) funcționarea instalațiilor de iluminat, forța și ventilație din căminele și canalele termice;
k) respectarea instrucțiunilor/procedurilor interne și actualizarea documentației;
l) respectarea regulamentului serviciului de alimentare cu energie termica, aprobat în condițiile legii;
m) desfășurarea activităților pe baza principiilor de eficienta economică, având ca obiectiv reducerea costurilor de transport a energiei termice;
n) menținerea capacităților de transport și exploatarea eficienta a acestora, prin urmărirea sistematica a comportării echipamentelor energetice și a construcțiilor, întreținerea acestora, planificarea reparațiilor capitale, realizarea operativă și cu costuri minime a reviziilor/reparațiilor curente;
o) îndeplinirea indicatorilor de calitate a energiei termice specificați în normativele în vigoare;
p) măsurarea energiei termice intrate/livrate din aria de deservire, precum și exploatarea, întreținerea, repararea și verificarea contoarelor de energie termica în conformitate cu cerințele normelor și reglementările metrologice în vigoare;
q) asigurarea, pe toată durata de executare a serviciului, de personal calificat și în număr suficient pentru îndeplinirea activităților ce fac obiectul serviciului de transport a energiei termice, inclusiv a personalului de specialitate autorizat ISCIR;
r) încheierea contractelor cu furnizorii de utilități, servicii, materiale și piese de schimb, cu respectarea prevederilor legale privind achizițiile publice de produse și servicii;
s) dezvoltarea/modernizarea, în condiții de eficienta și costuri rezonabile, a rețelei termice de transport în conformitate cu programele de dezvoltare/modernizare elaborate de către consiliul local sau cu programele proprii aprobate de autoritatea administrației publice locale;
t) informarea, în cel mult 24 de ore de la constatare, a proprietarului contoarelor de energie termica instalate în rețeaua termica de transport despre orice incident care, în opinia sa:
· a produs deteriorarea acestora;
· constituie o intervenție făcută cu scopul de a întrerupe sau afecta contorizarea energiei termice;
u) un sistem prin care sa poată primi informații sau sa ofere consultanță și informații privind orice problema sau incidente care afectează sau pot afecta siguranța, disponibilitatea și/sau alți indicatori de performanta ai serviciului public de transport energie termica;
v) convenții de exploatare cu dispecerii coordonatori ai surselor de energie termica, prin care se vor stabili relațiile, atribuțiile și competentele dispeceratelor.


SECŢIUNEA a 3-a 
Distribuția energiei termice

ART. 23
Operatorul are permisiunea de exploatare comercială, în condițiile legii, respectiv de asigurare a activității de distribuție de energie termica prin instalațiile prevăzute în anexele nr. 1, 2 și 3, anexe la prezentul caiet de sarcini.
ART. 2 4
Principalele date aferente agenților termici distribuiți sunt cele din anexa nr. 4-tabel 9, anexă la prezentul caiet de sarcini.
ART. 25
Lista utilizatorilor, cu indicarea caracteristicilor consumului de energie termica pentru încălzire defalcata pe utilizatori, este prezentată în anexa nr.9, anexă la prezentul caiet de sarcini.
ART. 2 6
În vederea determinării costurilor de exploatare și a personalului necesar, în caietul de sarcini se vor trece și dezvolta, ca articole distincte, după caz:
a)schemele termomecanice ale punctelor termice sunt prezentate în anexa nr.11, anexă la prezentul caiet de sarcini;
b) schema rețelei de distribuție este prezentată în anexa nr.12, anexă la prezentul caiet de sarcini;
ART. 27
Prestarea activității de distribuție a energiei termice se va efectua astfel încât sa se realizeze:
a) verificarea și supravegherea continua a funcționarii instalațiilor;
b) corectarea și adaptarea regimului de exploatare la cerințele utilizatorului, inclusiv reglarea parametrilor energiei termice în baza diagramei de reglaj;
c) controlul calității agentului termic;
d) întreținerea punctelor termice și a rețelelor de distribuție;
e) determinarea pierderilor de agent termic;
f) menținerea în stare uscata a căminelor și canalelor termice prin eliminarea infiltrațiilor și a pierderilor de agent termic;
g) măsurile necesare pentru prevenirea coroziunii interioare și exterioare a conductelor aferente rețelei de distribuție, respectarea regimului chimic al agentului termic și a condițiilor de potabilitate pentru apa calda de consum;
h) întocmirea sau reactualizarea, după caz, a documentației tehnice necesare realizării unei exploatări economice și în condiții de siguranță;
i) respectarea instrucțiunilor furnizorilor de echipamente;
j) respectarea instrucțiunilor/procedurilor interne și actualizarea documentației;
k) respectarea regulamentului de serviciu aprobat în condițiile legii;   
l) funcționarea pe baza principiilor de eficienta economică, având ca obiectiv reducerea  costurilor de distribuție a energiei termice;
m) urmărirea permanenta a debitelor, temperaturilor și presiunilor atât pentru agentul termic din circuitul primar, cat și pentru apa calda de consum și agentul termic de încălzire;
n) urmărirea permanenta a coeficientului de amestec la stațiile termice dotate cu ejectoare;
o) urmărirea permanenta a pierderilor de presiune pe circuitele schimbătoarelor de căldură;
p) menținerea regimului hidraulic și termic de funcționare, asigurând reglarea distribuirii energiei termice în funcție de graficul de sarcina convenit de comun acord cu utilizatorii;
q) menținerea capacităților de distribuție și exploatarea eficienta a acestora, prin urmărirea sistematica a comportării echipamentelor energetice și a construcțiilor, întreținerea acestora, planificarea reparațiilor capitale, realizarea operativă și cu costuri minime a reviziilor/reparațiilor curente;
r) îndeplinirea indicatorilor de calitate a energiei termice specificați în normativele în vigoare;
s) măsurarea energiei termice intrate/livrate din aria de deservire, precum și exploatarea, întreținerea, repararea și verificarea contoarelor de energie termica în conformitate cu cerințele normelor și reglementările metrologice în vigoare;
t) asigurarea, pe toată durata de executare a serviciului, de personal calificat și în număr suficient pentru îndeplinirea activităților ce fac obiectul serviciului de transport a energiei termice inclusiv a personalului de specialitate autorizat ISCIR;
u) încheierea contractelor cu furnizorii de utilități, servicii, materiale și piese de schimb, cu respectarea prevederilor legale privind achizițiile publice de produse și servicii;
v) dezvoltarea/modernizarea, în condiții de eficienta și costuri rezonabile, a stațiilor și punctelor termice și a rețelei termice de distribuție în conformitate cu programele de dezvoltare/modernizare elaborate de către consiliul local sau cu programele proprii aprobate de autoritatea administrației publice locale;
w) accesul producătorilor de energie termica în instalațiile sale în vederea montării și citirii contoarelor de energie termica utilizate la decontare;
x) un sistem prin care sa poată primi informații sau sa ofere consultanta și informații privind orice problema sau incidente care afectează sau pot afecta siguranța, disponibilitatea și/sau alți indicatori de performanta ai serviciului public de distribuție a energie termice;
y) convenții de exploatare cu dispecerii coordonatori ai surselor de energie termica, prin care se vor stabili relațiile, atribuțiile și competentele dispeceratelor;
z) va informa operatorii cu care se afla în relații contractuale referitor la planificarea anuala a reparațiilor/reviziilor ce trebuie efectuate în punctele termice și rețelele termice de distribuție.


SECŢIUNEA a 4-a
Furnizarea energiei termice

[bookmark: bookmark22]ART. 28
Operatorul are permisiunea de a desfășura activitatea de furnizare a energiei termice, în condițiile legii, la tarife reglementate, utilizatorilor de energie termica de tip urban, amplasați pe teritoriul Municipiului Brad.
[bookmark: bookmark23]ART. 2 9
(1) Principalele date aferente agenților termici ce fac obiectul serviciului de furnizare a energiei termice sunt cele din anexa nr. 1-tabel 10, anexă la prezentul caiet de sarcini.
(2) Datele aferente grupurilor de măsura pe baza cărora se face facturarea energiei termice furnizate sunt cele din anexa nr. 2- tabel 11, anexa la prezentul caiet de sarcini.
(3) Datele aferente utilizatorilor sunt cele din anexa nr. 2 – tabel 12  și în anexa nr. 22, anexe la prezentul caiet de sarcini.
(4) Lista punctelor termice din care se face distribuția de agent termic este prezentată în anexa nr. 4 – tabel 13, anexă la prezentul caiet de sarcini.
[bookmark: bookmark24]ART. 30
În vederea determinării costurilor de furnizare și a personalului necesar, în caietul de sarcini se vor trece și dezvolta, ca articole distincte, după caz:
a) Strategia locală pentru SACET este prezentată în anexa  nr.13, anexă la prezentul caiet de sarcini.
ART. 31
Prestarea activității de furnizare a energiei termice se va efectua astfel încât sa se realizeze:
a) întocmirea sau reactualizarea, după caz, a documentației tehnice necesare realizării unei furnizări corecte a energiei termice;
b) respectarea instrucțiunilor/procedurilor interne și actualizarea documentației;
c) respectarea contractelor de vânzare-cumpărare, respectiv de furnizare, aprobate de autoritatea competenta;
d) respectarea regulamentului de serviciu aprobat în condițiile legii;
e) urmărirea permanenta a parametrilor de furnizare a energiei termice;
f) îndeplinirea indicatorilor de calitate a energiei termice specificați în normativele în vigoare;
g) măsurarea energiei termice intrate/livrate din aria de deservire, precum și exploatarea, întreținerea, repararea și verificarea contoarelor de energie termica, în conformitate cu cerințele normelor și reglementările metrologice în vigoare;
h) asigurarea, pe toată durata de executare a serviciului, de personal calificat și în număr suficient pentru îndeplinirea activităților ce fac obiectul serviciului de furnizare a energiei termice, inclusiv a personalului de specialitate autorizat metrologic;
i) furnizarea continua a energiei termice către următoarele categorii de consumatori, dacă se afla în administrarea autorității administrației publice locale:
· spitale;
· policlinici;
· cămine de bătrâni;
· leagăne de copii;
· grădinițe;
· creșe;
· cămine pentru persoane cu handicap;
· centre de resocializare minori;
· școli;
j) urmărirea și înregistrarea indicatorilor de performanta pentru serviciul de furnizare a energiei termice aprobați. Urmărirea și înregistrarea indicatorilor de performanta se va face pe baza unei proceduri specifice, prin compartimente specializate;
k) un sistem prin care sa poată primi informații sau sa ofere consultanta și informații privind orice problema sau incidente care afectează sau pot afecta siguranța, disponibilitatea și/sau alți indicatori de performanta ai serviciului public de alimentare cu energie termica;
l) ca factura emisă utilizatorului de către furnizor, în vederea încasării contravalorii energiei termice furnizate, sa conțină suficiente date pentru identificarea locului de consum și pentru justificarea valorii totale, respectând orice instrucțiune/cerința aplicabilă, emisă de autoritățile competente. În mod obligatoriu, factura emisă unui utilizator de către furnizor, în vederea încasării energiei termice furnizate, va evidenția separat cantitățile de energie pe tipuri de consum (încălzire, respectiv apa calda de consum), precum și prețul cu baza legală. Factura nu va conține contravaloarea altor servicii prestate de furnizor sau terți; acestea se vor factura separat;
m) instituirea și aplicarea unui sistem de comunicare cu utilizatorii cu privire la reglementările noi ce privesc energia termica și modificările survenite la actele normative din domeniu;
n) informarea utilizatorilor cu care se afla în relații contractuale despre:
· planificarea anuala a reparațiilor/reviziilor ce se vor efectua la instalațiile de producere/transport/distribuție a energiei termice;
· data întreruperii furnizării energiei termice pentru încălzire;
· data reluării furnizării energiei termice pentru încălzire și apa calda de consum;
o) verificarea și certificarea de către utilizatori a furnizării corecte a energiei termice pentru încălzire după:
· reparații planificate;
· reparații accidentale;
p) trebuie sa instituie un sistem de înregistrare, investigare, soluționare și raportare privind reclamațiile făcute de utilizatori în legătură cu calitatea serviciilor, calcularea și/sau facturarea consumului;
q) realimentarea în cel mai scurt timp posibil a utilizatorilor afectați de incidentele care au produs întreruperea alimentarii cu energie termica. În acest scop furnizorul asigura existenta unor centre de preluare a reclamațiilor telefonice;
r) bilanțul energiei termice la intrarea și la ieșirea din sistemul de distribuție pentru care realizează serviciul de furnizare;
s) reducerea debranșărilor și deconectărilor de la sistemul centralizat de furnizare a energiei termice.
ART. 32
La solicitarea făcută de orice persoana fizica sau juridică cu privire la realizarea unui nou branșament termic sau modificarea unui racord existent la rețeaua termica, furnizorul va proceda astfel:
a) va analiza cererea de racordare și va întocmi documentația tehnica necesară, pe baza unei proceduri proprii. Procedura va include precizări cu privire la modalitatea și termenul pentru emiterea avizului;
b) va verifica dacă lucrarea este cuprinsă în planul de urbanism al localității și/sau are asigurata finanțarea, după caz;
c) va obține avizul producătorului pentru realizarea branșamentului termic la puterea termica solicitată;
d) va realiza lucrarea dacă sunt îndeplinite condițiile de la lit. b) și c) sau va amâna executarea, solicitând autorității administrației publice locale trecerea în planul de urbanism și în buget a acestei lucrări.

La prezentul caiet de sarcini se atașează următoarele anexe:
1. Anexa 1 – tabel 1: lista unităților de producere a energie termice
2. Anexa 1 – tabel 4: lista rețelelor de transport a energiei termice
3. Anexa 1 – tabel 10: defalcarea agenților termici pe utilizatori
4. Anexa 2 – tabel 2: caracteristicile principale ale cazanelor pentru producerea energiei termice
5. Anexa 2 – tabel 5: principalele caracteristici ale agenților termici transportați
6. Anexa 2 – tabel 7: lista punctelor termice de distribuție a energiei termice
7. Anexa 2 – tabel 11: grupurile de măsurare a energiei termice
8. Anexa 2 – tabel 12: date aferente utilizatorilor
9. Anexa 3 – tabel 3: caracteristicile principale ale schimbătoarelor de căldură
10. Anexa 3 – tabel 8: lista rețelelor de distribuție a agentului termic
11. Anexa 4 – tabel 9: principalele caracteristici ale agenților termici distribuiți
12. Anexa 4 – tabel 13: lista punctelor termice / schemă
13. Anexa 4 – tabel 14: principalele caracteristici ale agregatelor auxiliare
14. Anexa 5 – grafic de realizare a serviciului, zilnic, lunar
15. Anexa 6 – curba clasată anuală estimată a cererii de energie termică
16. Anexa 7 – descrierea utilajelor și echipamentelor din Centrala termică Gura Barza
17. Anexa 8 – diagramă reglaj apă fierbinte la ieșirea din centrală
18. Anexa 9 – lista utilizatorilor cu indicarea caracteristicilor consumului de energie termica și de agent termic pentru fiecare utilizator - AN 2024
19. Anexa 10 – schema rețelei de transport a agentului termic
20. Anexa 11 – schemele termomecanice ale punctelor termice
21. Anexa 12 – schema rețelei de distribuție a agentului termic
22. Anexa 13  – strategia locală SACET
23. Anexa 14  – producția de energie termică în CT Gurabarza în perioada 2017-2023
24. Anexa 15 - DIAGRAME - Energie termică și consumuri specifice realizate in Centrala termică Gura Barza
25. Anexa 16 – bilanț energetic – an 2022
26. Anexa 17 – utilaje de producție energie termică
27. Anexa 18 – reglementări obligatorii referitoare la sănătate și securitate în muncă, la prevenirea și stingerea incendiilor și protecția mediului
28. Anexa nr. 19 – date rețea agent primar
29. Anexa 20 – proiect inițial puncte termice
30. Anexa 21 – Consumatori casnici
31. Anexa 22 – listă contoare individuale – martie 2024
32. Anexa 23 – situație utilizatori SACET 18.03.2024- evoluție branșare apartamente
33. Anexa 24 – plan de amplasare a instalațiilor in CT Gura Barza
34. Schemă PT 1
35. Schemă PT 2
36. Schemă PT 3
37. Schemă PT 4
38. Schemă PT 5
39. Schemă PT 6
40. Schemă PT 9
41. Schemă PT 20
42. Schemă PT 22

